open-index/open-wikipedia-markdown huggingface dataset:
Κάριν Ντορ

Η **Κάριν Ντορ** (*Kätherose Derr*, 22 Φεβρουαρίου 1938 - 6 Νοεμβρίου 2017) ήταν Γερμανίδα ηθοποιός που έγινε διάσημη την δεκαετία του 1960, πρωταγωνιστώντας σε ταινίες του Έντγκαρ Γουάλας και του Καρλ Μέι.

## Βιογραφία
Η Ντορ πρωταγωνίστησε στην ταινία Τζέιμς Μποντ *You Only Live Twice* και στην ταινία του Άλφρεντ Χίτσκοκ *Topaz*. Το 2008 πρωταγωνίστησε στην θεατρική παράσταση *Man liebt nur dreimal* ("You Only Love Thrice") στο Μόναχο. Τα επόμενα χρόνια, συμμετείχε κυρίως σε θεατρικούς ρόλους αλλά ακόμα εμφανίστηκε σε κινηματογραφικές ταινίες.

Η Ντορ γεννήθηκε στο Βισμπάντεν της Γερμανίας. Παντρεύτηκε τρεις φορές : ένας από τους συζύγους της ήταν ο Τζορτζ Ρόμποθαμ, Αμερικανός σκηνοθέτης, από το 1988 μέχρι τον θάνατό του το 2007. Το ζευγάρι έζησε στο Λος Άντζελες και στο Μόναχο. Ο προηγούμενος γάμος της ήταν με τον Χάραλντ Ρέιλ (1954-1968) ; απέκτησε ένα παιδί από αυτόν τον γάμο.

Η Ντορ πέθανε σε μια κλινική στο Μόναχο στις 6 Νοεμβρίου 2017.

## Παραπομπές


## Πηγές
* Hallmayer, Petra (17 Μαΐου 2010). "Das ewig süße Mädel" . *Süddeutsche Zeitung* (στα γερμανικά)
* Barnes, Mike (8 Νοεμβρίου 2017). "Karin Dor, Bond Girl in 'You Only Live Twice,' Dies at 79". *The Hollywood Reporter*. ISSN 0018-3660
* "Karin Dor dead: Bond Girl passes away aged 79". *BuzzNews*. 8 Νοεμβρίου 2017

## Εξωτερικοί σύνδεσμοι
*  στην IMDb

Κατηγορία:Γερμανοί ηθοποιοί
Πεντέλη Ιωαννίνων

Η **Πεντέλη** είναι όρεινός οικισμός που βρίσκεται στο Νομό Ιωαννίνων σε υψόμετρο 570 μέτρα. Διοικητικά, μετά την εφαρμογή του Προγράμματος Καλλικράτης, μαζί με το Σταυράκι, τον Βελισσάριο και το Τσιφλικόπουλο συναποτελούν τη Δημοτική Κοινότητα Σταυρακίου της Δημοτικής Ενότητας Ιωαννιτών που υπάγεται στο Δήμο Ιωαννιτών, και σύμφωνα με την απογραφή του 2011 έχει πληθυσμό 593 κατοίκους.

## Γεωγραφικά - ιστορικά στοιχεία
Η Πεντέλη ουσιαστικά είναι προάστιο της πόλης των Ιωαννίνων αφού αποτελεί τη δυτική συνέχειά της και τους χωρίζει μόνο το περιαστικό δάσος της πόλης. Συνορεύει Ν. με το Τσιφλικόπουλο, ΝΔ. με το Σταυράκι και ΒΔ. με τα Καρδαμίτσια. Στα Δ. περνάει η περιφερειακή οδός των Ιωαννίνων. Ως οικισμός αναγνωρίστηκε για πρώτη φορά το 1971 και προσαρτήθηκε στην τότε κοινότητα Σταυρακίου. Σύμφωνα με το σχέδιο “Καποδίστριας”, μέχρι το 2010, ανήκε στο Τοπικό Διαμέρισμα Σταυρακίου, του πρώην Δήμου Ιωαννιτών.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ιωαννιτών
Νοβοβορόνεζ

Το **Νοβοβορόνεζ** () είναι πόλη στο Περιφέρεια Βορόνεζ, στηΡωσία, που βρίσκεται στην αριστερή όχθη του Ποταμού Ντον 55 χιλιόμετρα νότια του Βορόνεζ. Ο πληθυσμός είναι 32.635 άτομα το 2010. Το 2002 είχε πληθυσμό 36.961 κατοίκων και 35.666 κάτοικοι του 1989.

## Διοικητική και δημοτική κατάσταση
Εντός του πλαισίου των διοικητικών διαιρέσεων, ενσωματώνεται ως **Αστικός Θύλακας Νοβοβορόνεζ**—διοικητική μονάδα με καθεστώς ίσο με αυτό των επαρχιών. Ως δημοτική διαίρεση, αυτή η διοικητική μονάδα έχει επίσης καθεστώς αστικού θύλακα.

## Οικονομία
αριστερά|μικρογραφία|Άποψη του Πυρηνικού Εργοστασίου Νοβοβορόνεζ
Το Πυρηνικό Εργοστάσιο Νοβοβορόνεζ βρίσκεται στην πόλη.

## Αδελφοποιημένες πόλεις
*  Πακς, Ουγγαρία

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ του Βορόνεζ
Νέα Καβάλα

Το όνομα **Νέα καβάλα** μπορεί να αναφέρεται σε κάποιο από τα παρακάτω:

* Νέα Καβάλα Κιλκίς, χωριό της Περιφερειακής Ενότητας Κιλκίς
* Α.Ο. Καβάλα (ποδόσφαιρο), η επωνυμία της Ποδοσφαιρικής Ομάδας της Καβάλας την περίοδο 2006 - 2014

Κατηγορία:Αποσαφηνίσεις ελληνικών τοπωνυμίων
Φύσκα

Με το όνομα **Φύσκα** συναντώνται τα παρακάτω τοπωνύμια:

* Φυσκα, αρχαία πόλη της Κεντρικής Μακεδονίας στη Μυγδονία
* Φύσκα Κιλκίς, χωριό της περιφερειακής ενότητας Κιλκίς

Φυσκα
TRAPPIST-1c

Ο **TRAPPIST-1c**, γνωστός επίσης ως *2MASS J23062928-0502285 c*, είναι εξωπλανήτης σε τροχιά γύρω από τον υπέρψυχρο νάνο αστέρα TRAPPIST-1 που απέχει περίπου 40 έτη φωτός από τη Γη και βρίσκεται στον αστερισμό του Υδροχόου. Είναι μακράν ο πλανήτης  με την περισσότερη μάζα στο σύστημα TRAPPIST-1 με 1,63 γήινες μάζες. Ωστόσο με βάση την ακτίνα του, είναι ο δεύτερος μεγαλύτερος, ελαφρώς μικρότερος από τον TRAPPIST-1g. Ο πλανήτης ανακαλύφθηκε με τη μέθοδο διέλευσης και ανακοινώθηκε στις 2 Μαΐου του 2016. Ενώ είναι αρκετά «δροσερός» για να διατηρήσει ατμόσφαιρα, θεωρείται πάρα πολύ καυτός για να είναι κατοικήσιμος.

## Χαρακτηριστικά

### Μάζα, ακτίνα, και η θερμοκρασία
Ο TRAPPIST-1c είναι πλανήτης περίπου στο μέγεθος της Γης. Έχει ακτίνα περίπου 1,056 γήινες ακτίνες, βάσει του ποσού του αστρικού φωτός που μπλοκάρει.  Έχει μάζα η  οποία αρχικά υπολογίστηκε στις 1,38 γήινες μάζες, αλλά πιο πρόσφατες και ακριβείς εκτιμήσεις, υπολογίζουν τη μάζα του περίπου στις 1,63 γήινες μάζες.  Αυτό καθιστά τον TRAPPIST-1c τον μεγαλύτερο πλανήτη του συστήματος με όρους μάζας. Με πυκνότητα 7,63 g/cm3 (~1,38 φορές την πυκνότητα της Γης) και βαρυτική έλξη ~1,462*g*, είναι πιθανό ότι TRAPPIST-1c  είναι ένας σιδερένιος πλανήτης.

### Κατοικησιμότητα

Είναι πιθανό ότι η απώλεια νερού  συνέβη πριν από την εξασθένιση του αστέρα (TRAPPIST-1) του πλανήτη Υπολογίζεται ότι  ο TRAPPIST-1b και ο TRAPPIST-1c μπορεί να έχουν χάσει μέχρι και 15 γήινους ωκεανούς και ενδέχεται να διακυβεύεται η κατοικησιμότητα τους. Ωστόσο, με θερμοκρασία ισορροπίας  πάνω από 341,9 βαθμούς κέλβιν (68,75 °C), οποιοδήποτε υπόλοιπο νερό θα έβραζε, αλλά στην πραγματικότητα δεν είναι αρκετή για να βράσει το νερό.

## Φωτοθήκη


File:Artist's view of planets transiting red dwarf star in TRAPPIST-1 system.jpg|Καλλιτεχνική απεικόνιση των πλανητών κατά τη διέλευση τους μπροστά από τον TRAPPIST-1
File:Comparison between the Sun and the ultracool dwarf star TRAPPIST-1.jpg|Ο TRAPPIST-1 (βρίσκεται δεξιά στην καλλιτεχνική απεικόνιση) έχει μόνο το 11% της διαμέτρου του Ήλιου και ερυθρό χρώμα.
File:TRAPPIST-1 and its three planets.jpg|Η τροχιά τριών πλανητών του TRAPPIST-1 σε καλλιτεχνική απεικόνιση.
File:Artist’s impression of the ultracool dwarf star TRAPPIST-1 from close to one of its planets.ogv|Εικονικό βίντεο, κοντά στην τροχιά ενός από τους τρεις εσωτερικούς πλανήτες.



## Παραπομπές

Κατηγορία:Υδροχόος (αστερισμός)
Κατηγορία:Πλανητικό σύστημα του TRAPPIST-1
Κατηγορία:Εξωηλιακοί πλανήτες
J23062928-0502285 c
Διοργανώσεις Ε.Π.Σ. Πειραιά 2006–07

Το **Πρωτάθλημα** της Ε.Π.Σ. Πειραιώς την **περίοδο 2006-07** διεξήχθη σε τρεις κατηγορίες.

## Κατηγορίες
*Α´ σε 2 ομίλους
*Β´ σε 2 ομίλους
*Γ´ σε 2 ομίλους

## Α´ Κατηγορία
***Πρωταθλητές** που ανέβηκαν στη Δ´ Εθνική:
****[[Α.Ο. Χαλκηδών#Χαλκηδών Πρωτέας|Α.Ε. Χαλκηδόνα/Πρωτέας]]** 
****[[Περαμαϊκός]]**
*Στη Β´ Κατηγορία υποβιβάστηκαν οι:
** Α.Σ. Δραπετσώνας, Οδηγήτρια 
** Ήφαιστος Νίκαιας, Αμπελακιακός

### Βαθμολογία 1ου ομίλου

### Βαθμολογία 2ου ομίλου

## Β´ Κατηγορία
* **Πρωταθλητές** που ανέβηκαν στην Α´ Κατηγορία:
** **[[Α.Ο. Καστέλλας Πειραιά|Α.Ο. Καστέλλας]]**
** **Α.Ο. Νέο Ικόνιο**

Στους δύο ομίλους της Β´ Κατηγορίας μετείχαν οι:

* (1ος όμιλος): Α.Ο. Καστέλλας, Α.Ο. Κορυδαλλός, Φαληρικός, Αναγέννηση Μοσχάτου, Θύελλα Μοσχάτου, Ολυμπιακός Κερατσινίου, Α.Σ. Ποντίων Δραπετσώνας, Ολυμπιακός Καμινίων, Νεαπολικός Αστέρας, Πειραϊκή, Σαλαμινομάχοι, Πανιώνιος Κερατσινίου.
* (2ος όμιλος): Νέο Ικόνιο, Πορφύρας, Παντζιτζιφιακός, Α.Ο. Προφήτη Ηλία Πειραιά, Α.Ο. Άνω Νεάπολης Νίκαιας, Θύελλα Κορυδαλλού, Δύναμη Κορυδαλλού, Θησέας Πειραιά, Ένωση Απόλλων/Ακράτητος Ρέντη, Δίας Κορυδαλλού, Ελευθερία Μοσχάτου, Πυθαγόρας Περάματος.

## Γ´ Κατηγορία
* **Πρωταθλητές** που κέρδισαν την άνοδο στη Β´ Κατηγορία:
** **Αχιλλέας Κορυδαλλού**
** **[[Πειραϊκός Νέου Φαλήρου]]**
* Την **άνοδο** στη Β´ Κατηγορία κέρδισαν επίσης οι:
** Πίνδος, Κύπρος Κορυδαλλού, Αστέρια Δραπετσώνας
** Πανφαληρικός, Κένταυρος, Α.Ο. Ποντίων

### Βαθμολογία 1ου ομίλου

Η Α.Ε. Χατζηκυριακείου τιμωρήθηκε με -2 βαθμούς και 2 μηδενισμούςκαι ο Ολυμπιακός Περάματος με -5 βαθμούς και 1 μηδενισμό.Ο Ολυμπιακός Περάματος και η Α.Ε. Νεάπολη αποβλήθηκαν από το πρωτάθλημα. 

### Βαθμολογία 2ου ομίλου

Ο Πολυκράτης Πειραιά αποβλήθηκε από το πρωτάθλημα. 

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Πειραιά. Το κύπελλο της περιόδου 2006–07 κατέκτησε ο **[[Αίας Σαλαμίνας]]**, για 2η φορά στην ιστορία του.

### Τελικός

## Παραπομπές


## Πηγές

* Τα πρωταθλήματα του Πειραιά sport24.gr

Κατηγορία:Ε.Π.Σ. Πειραιώς
Κατηγορία:Εγχώρια ποδοσφαιρικά πρωταθλήματα 2006-2007
Αλεξάνδρα Μιρζαγιάντζ

Η **Αλεξάνδρα Μιρζαγιάντζ** ή *Πριγκίπισσα Αλεξάνδρα Έλλη Φραγκίσκη Μαρία της Ελλάδας* (γεν. Αθήνα, 15 Οκτωβρίου 1968) είναι μέλος της ευρύτερης τέως Ελληνικής Βασιλικής Οικογένειας, καλλιτέχνης, συλλέκτης έργων τέχνης, προστάτης τεχνών και ειδικός στη ζωή των παιδιών.

Είναι η μεγαλύτερη αδελφή της Πριγκίπισσας Όλγας της Σαβοΐας-Αόστας.

## Βιογραφικά Στοιχεία
Γεννήθηκε στην Αθήνα το 1968, όντας το πρώτο τέκνο του Μιχαήλ Ντε Γκρες και της Μαρίνας Καρέλλα. Ο πατέρας της υπήρξε το μοναχοπαίδι του Πρίγκιπα Χριστοφόρου της Ελλάδας.

Καθώς ο γάμος των γονιών της είναι μοργανατικός, και επομένως μη δυναστικός, είναι Ελληνίδα Πριγκίπισσα εκ γενετής αλλά όχι Δανή Πριγκίπισσα, χρησιμοποιώντας την προσφώνηση *Η* *Υψηλότητά της* αντί *της Αυτού Βασιλικής Υψηλότητας* και αποκλείεται από τη γραμμή διαδοχής στον Ελληνικό Θρόνο. Ήταν εξαδέρφη του Κωνσταντίνου Β΄ της Ελλάδας, ο οποίος βασίλεψε ως Βασιλιάς των Ελλήνων μέχρι την κατάργηση της μοναρχίας το 1973.

Είναι πιστοποιημένη ειδικός στη ζωή των παιδιών. Το 2018 αποφοίτησε με μεταπτυχιακό στις καλές τέχνες από την Ακαδημία Τεχνών της Νέας Υόρκης.

Εργάζεται ως ζωγράφος και προσωπογράφος. Έχει αναφερθεί στη Μελίνα Μερκούρη, τη Ρίτα Γουίλσον, τη Νίκη ντε Σεντ Φαλ, τον Βίλεμ Κλάες, ως καλλιτεχνική επιρροή. Το 2020, ζωγράφισε πορτρέτα μελών της Εθνικής Υπηρεσίας Υγείας ως μέρος μιας πρωτοβουλίας συγκέντρωσης κεφαλαίων. Το 2022 πούλησε πίνακες ζωγραφικής ως μέρος ενός ευεργετήματος για οπτικά βοηθήματα. Η Αλεξάνδρα και ο σύζυγός της είναι προστάτες της καλλιτεχνικής σκηνής της Νέας Υόρκης. Είναι επίσης συλλέκτης έργων τέχνης. Έχει στην κατοχή της ένα πορτρέτο του παππού της, Πρίγκιπα Χριστόφορου της Ελλάδας και της Δανίας, ζωγραφισμένο από τον Φίλιπ ντι Λάσλο το 1919, ως μέρος της συλλογής της.

Είναι αντιπρόεδρος της παγκόσμιας επιχειρηματικής ανάπτυξης για Διεθνείς Γεύσεις & Αρώματα.

## Οικογένεια
Η Αλεξάνδρα παντρεύτηκε τον αρωματοποιό Νικόλας Μιρζαγιάντζ (Nicolas Mirzayantz) στις 27 Ιουνίου 1998 στο Τορτσέλλο της Βενετίας, με τον οποίο έχουν αποκτήσει δύο άρρενα τέκνα:
* Τιγράνης Μιρζαγιάντζ και 
* Δαρείος Μιρζαγιάντζ.

## Πρόγονοι



## Παραπομπές


## Πηγές
* Χρήστος Ζαμπούνης, Η Βασιλική Οικογένεια της Ελλάδος, Εκδόσεις Φερενίκη, 1998
* Βασιλική Δυναστεία, 1863 – 1973, εκδόσεις Μέτρον 2007
* Miroslav Marek: Descendants of Christian IX of Denmark 

Κατηγορία:Ελληνική Βασιλική Δυναστεία
Γιώργος Παμπορίδης

Ο **Γιώργος Παμπορίδης** είναι Ελληνοκύπριος πολιτικός και δικηγόρος. Διετέλεσε Υπουργός Υγείας της Κύπρου. Κατά τη θητεία του, προώθησε και εισήγαγε τη μεταρρύθμιση του Γενικού Συστήματος Υγείας (ΓεΣΥ), με την ψήφιση των σχετικών νομοσχεδίων από τη Βουλή των Αντιπροσώπων το 2017.

## Βιογραφικά στοιχεία
Ο Γιώργος Παμπορίδης γεννήθηκε στις 10 Ιανουαρίου 1969 στην Λευκωσία.

Σπούδασε νομική στο Εθνικό και Καποδιστριακό Πανεπιστήμιο Αθηνών. Συνέχισε με μεταπτυχιακές σπουδές (L.L.M.) στο ναυτικό δίκαιο στο Πανεπιστήμιο του Σαουθάμπτον. Στη συνέχεια απέκτησε μεταπτυχιακό τίτλο (M.Sc) στη νομική από τη Σχολή Οικονομικών του Λονδίνου. Ακολούθως απέκτησε διδακτορικό (Ph.D.) στη νομική από το Πανεπιστήμιο του Σαουθάμπτον στο δημόσιο διεθνές και ναυτικό δίκαιο.

Είναι εγγεγραμμένος δικηγόρος στην Κύπρο, στην Ελλάδα, στην Αγγλία και στην Ουαλία. Αρχικά εργάστηκε στο δικηγορικό γραφείο Τάσσος Παπαδόπουλος & Σια, στη συνέχεια στο δικηγορικό γραφείο Holman, Fenwick & Willan στην Αγγλία και στη συνέχεια στο δικηγορικό γραφείο Λ. Παπαφιλίππου & Σία στη Λευκωσία, ως συνέταιρος, για πέντε χρόνια. Το 2003 ίδρυσε την Pamboridis LLC με γραφεία στη Λευκωσία και την Αθήνα.

Ασχολείται κυρίως με θέματα συγχωνεύσεων και εξαγορών, το Εταιρικό Δίκαιο, τον Διεθνή Φορολογικό Σχεδιασμό και το Ενεργειακό Δίκαιο. Επιπρόσθετα, δίδασκε Διεθνές Ναυτικό Δίκαιο και Δίκαιο της Ενέργειας στη Νομική Σχολή του Πανεπιστημίου Κύπρου.

Έχει συγγράψει τα βιβλία *International Shipping Law: Legislation and Enforcement* και *Hydrocarbons of the Republic of Cyprus*, καθώς και πολλά νομικά άρθρα.

Είναι νυμφευμένος με τη Γαλάτεια Χαβουζάρη-Παμπορίδη και έχει τρία παιδιά.

## Πολιτική διαδρομή
Στις 27 Ιουλίου 2015 διορίστηκε Υπουργός Υγείας στην κυβέρνηση Νίκου Αναστασιάδη, θέση στην οποία παρέμεινε έως τις 28 Φεβρουαρίου 2018.

Κατά τη διάρκεια της θητείας του, είχε κεντρικό ρόλο στην προώθηση της μεταρρύθμισης του τομέα υγείας, περιλαμβανομένης της εισαγωγής και ψήφισης του Γενικού Συστήματος Υγείας (ΓεΣΥ), το οποίο εγκρίθηκε νομοθετικά το 2017.

## Παραπομπές


Κατηγορία:Κύπριοι δικηγόροι
Κατηγορία:Υπουργοί Υγείας (Κύπρος)
Κατηγορία:Κυβέρνηση Νίκου Αναστασιάδη 2013
Μιραμάρ

Το **Μιραμάρ** (ميرامار, Mîrâmâr) είναι μυθιστόρημα του βραβευμένου με Νόμπελ Λογοτεχνίας (1998) Αιγύπτιου συγγραφέα Ναγκίμπ Μαχφούζ.
Το έργο γράφτηκε και εκδόθηκε στα αραβικά το 1967 και αφορά στη ζωή των ενοίκων της πανσιόν *Μιραμάρ* της Αλεξάνδρειας. 

Ο κύριος χαρακτήρας του έργου, είναι η νεαρή και όμορφη υπηρέτρια Ζόχρα, η οποία ήρθε στην πρωτεύουσα από το χωριό της για να βρει μια καλύτερη ζωή. Στα πέντε κεφάλαια του βιβλίου, τέσσερις από τους ήρωες του έργου, εκτός από την έλξη τους προς την Ζόχρα η οποία αναστατώνει και αναποδογυρίζει την μέχρι τότε ρυθμισμένη ζωή στη πανσιόν, διηγούνται και τη ζωή τους. Οι ήρωες προέρχονται από διαφορετικές οικονομικές, μορφωτικές και κοινωνικές τάξεις της Αιγύπτου έτσι ώστε να συνθέτουν το πανόραμα της αιγυπτιακής ζωής στην δεκαετία του 1960, και όχι μόνο.

Το βιβλίο έχει μεταφραστεί σε 22 γλώσσες. Στην Ελλάδα κυκλοφόρησε το 1990 σε μετάφραση της Μαρίας Χωρεάνθη από τις εκδόσεις "Ψυχογιός" (ISBN 960-7021-60-6).

## Πηγές - Παραπομπές

## Εξωτερικοί σύνδεσμοι
* Πλήρης και λεπτομερής ανάλυση του έργου στο http://www.bookrags.com/studyguide-miramar/#gsc.tab=0

Κατηγορία:Αραβικά μυθιστορήματα
Κατηγορία:Μυθιστορήματα του Ναγκίμπ Μαχφούζ
Οίκος των Ομπρένοβιτς

Ο **Οίκος των Ομπρένοβιτς**, σερβικά Обрeновић (πληθ. Ομπρενόβιτσι) είναι ένας βασιλικός Οίκος της Σερβίας, που κυβέρνησε το διάστημα 1815-1842 και 1858-1903. Ο αρχηγέτης τους Μίλος συμμετείχε στη Σερβική Εξέγερση (1815-17) εναντίων των Οθωμανών, που οδήγησε στη δημιουργία του πριγκιπάτου της Σερβίας το 1817. Κατά τη διακυβέρνησή τους η Σερβία από πριγκιπάτο αναβαθμίστηκε σε βασίλειο· ωστόσο η αυταρχικότητά τους μείωσε τη δημοτικότητά τους.

Τον Μάιο του 1903 στρατιωτικοί έκαναν πραξικόπημα: εισέβαλαν στο ανάκτορο και διαμέλισαν τον Αλέξανδρο της Σερβίας και τη σύζυγό του. Η Εθνοσυνέλευση κάλεσε τον Πέτρο Α΄ από τον Οίκο των Καραγεώργεβιτς. Ο Αλέξανδρος της Σερβίας δεν είχε απογόνους, όμως με το διαμελισμό της Γιουγκοσλαβίας μετά το 1990, απόγονοι του Γιάκοβ, αδελφού του Μίλος, διεκδικούν δικαίωμα στο θρόνο της χώρας.

Οι δύο Οίκοι της Σερβίας/Γιουγκοσλαβίας είναι ιθαγενείς της χώρας, ενώ στη Βουλγαρία και τη Ρουμανία βασίλευσαν, μετά την ανεξαρτησία τους από τους Οθωμανούς, μέλη Γερμανικών Οίκων. Το 1842 οι Συνταγματικοί εκθρόνισαν τον Μιχάηλο πρίγκιπα της Σερβίας, που όταν έφευγε ήταν πεπεισμένος ότι θα επιστρέψει και είπε: "ο χρόνος και το δίκαιό μου δεν θα πεθάνουν" και πράγματι έπειτα από 18 έτη επέστρεψε. Η φράση του αποτελεί το ρητό στο κάτω μέρος του οικοσήμου των Ομπρένοβιτς.

## Ηγεμόνες της Σερβίας/Γιουγκοσλαβίας από τον Οίκο των Ομπρένοβιτς
* Μίλος πρίγκιπας της Σερβίας (1817-39, 1858-60). Παραιτήθηκε.
* Μίλαν Β΄ πρίγκιπας της Σερβίας (1839). Κυβέρνησε για 26 ημέρες.
* Μιχάηλο πρίγκιπας της Σερβίας (1839-42, 60-68). Την 1η φορά εκτοπίστηκε από Συνταγματικούς, τη 2η δολοφονήθηκε από άτομα που διαμαρτυρόταν για την απολυταρχικότητά του.
* Μίλαν Γ΄ πρίγκιπας (1868-82), μετά βασιλιάς της Σερβίας (1882-89). Παραιτήθηκε.
* Αλέξανδρος Α΄ βασιλιάς της Σερβίας (1889-1903). Δολοφονήθηκε βάναυσα με τη σύζυγό του.

## Αρίθμηση
Άλλος τρόπος αρίθμησης είναι να αριθμούνται οι τέσσερις πρίγκιπες της Σερβίας ως εξής:
Ο Μίλος ως Μίλος Ομπρένοβιτς Α΄, ο Μίλαν Β΄ ως Μίλαν Ομπρένοβιτς Β΄, ο Μιχάηλο ως Μιχάηλο Ομπρένοβιτς Γ΄ και ο Μίλαν Γ΄ ως Μίλαν Ομπρένοβιτς Δ΄.

Ο Αλέξανδρος Α΄ Ομπρένοβιτς της Σερβίας είναι διαφορετικός από τον Αλέξανδρο Α΄ Καραγεώργιεβιτς της Γιουγκοσλαβίας.

## Άλλα μέλη του Οίκου
* Γιεβρέμ Ομπρένοβιτς.
* Μίλαν Ομπρένοβιτς.
* Ελένη-Μαρία Καταργίου, κόρη του Κωνσταντίνου Κατάργη, σύζυγος τού Μίλος Ομπρένοβιτς και ερωμένη τού Αλεξάνδρου-Ιωάννη Κούζα πρίγκιπα της Βλαχίας & Μολδαβίας και ηγεμόνα της Ρουμανίας. Μητέρα τού Μίλαν Γ΄ της Σερβίας και τού (νόθου) Αλεξάνδρου Κούζα. 
* Ναταλία Κέσκο κόρη του Ιοάν Κέσκου (γιού της Ναταλίας Μπαλς) και της Πουλχερίας Στούρτζα και σύζυγος τού Μίλαν Γ΄ της Σερβίας.
* Άνκα Ομπρένοβιτς, κόρη του Γιεβρέμ, εξαδέλφη του Μιχάηλο πρίγκιπα της Σερβίας και μητέρα της Αικατερίνης Κωνσταντίνοβιτς, ερωμένης τού Μιχάηλο.
* Γεώργιος Ομπρένοβιτς νόθος γιος τού Μίλαν Γ΄ της Σερβίας..

## Γενεαλογία των Ομπρένοβιτς

## Παραπομπές


## Εξωτερικοί σύνδεσμοι
*
Mary (μυθιστόρημα Ναμπόκοφ)

thumb|right
Το **Mary** είναι μυθιστόρημα του Ρώσου λογοτέχνη Βλαντιμίρ Ναμπόκοφ, το πρώτο στη σειρά των μυθιστόρημάτων του, το οποίο πρωτο-έγραψε στη μητρική του γλώσσα, τα ρωσικά, το 1926 - **(ρωσ. Машенька, Mashen'ka)**, σε ηλικία 27 χρονών και υπέγραψε με το φιλολογικό του ψευδώνυμο "V. Sirin". Το βιβλίο εκδόθηκε για πρώτη φορά στο Βερολίνο, στα χρόνια της αυτοεξορίας του συγγραφέα σε αυτήν τη πόλη, και εκδόθηκε από τον ρωσόφωνο εκδοτικό οίκος της πόλης "Slovo".

Το μυθιστόρημα που περιέχει πολλά αυτοβιογραφικά στοιχεία, διηγείται τον έρωτα του εξόριστου μετά την Οκτωβριανή Επανάσταση νεαρού αξιωματικού Λεβ Γκανίν για την όμορφη Μάσενκα, στην προεπαναστατική Ρωσία. Όταν μαθαίνει ότι ένας συγκάτοικος της πανσιόν του Βερολίνου όπου μένει, περιμένει τη γυναίκα του από τη Ρωσία, που δεν άλλη από την πρώτη του αγάπη τη Μάσενκα, οι αναμνήσεις ξετυλίγουν τη ροή του μυθιστορήματος.
Η πρώτη μεταγραφή του στα Αγγλικά με τον τίτλο *Mary* έγινε από τον ίδιο τον Ναμπόκοφ με τη βοήθεια του Michael Glenny, και εκδόθηκε στην Αμερική το 1970 από το εκδοτικό οίκο McGraw-Hill. . Στην ελληνική γλώσσα κυκλοφόρησε με τον αγγλικό τίτλο του, **Mary** από τον εκδοτικό οίκο "Μεταίχμιο", σε μετάφραση του Γιώργου - Ίκαρου Μπαμπασάκη το 2002 (ISBN 960-375-433-1)

Το μυθιστόρημα μεταφέρθηκε στον κινηματογράφο με τίτλο *Maschenka* το 1987, σε σκηνοθεσία John Goldschmidt. 

## Η υπόθεση
Σε μια πανσιόν του Βερολίνου στην οποία ζουν Ρώσοι εξόριστοι και αυτο-εξόριστοι της Οκτωβριανής Επανάστασης, μέρος της Ρωσικής συνοικίας της πόλης, περνάει τον καιρό του ο νεαρός μεγαλοαστός πρώην αξιωματικός της «Λευκής Φρουράς» Λεβ Γκανίν. Ο Γκανίν, ασυνήθιστος σε αυτόν τον τρόπο ζωής, φτωχική επίπλωση, ελλιπής υγιεινή, θορυβώθεις ένοικοι, περνά το μεγαλύτερο μέρος της μέρας του, έξω όπου μπορεί ονειροπολεί και να θυμάται ανενόχλητος. Ο Γκανίν μαθαίνει ότι ο συγκάτοικος στο διπλανό διαμέρισμα Αλφιόροφ περιμένει τη γυναίκα του από τη Ρωσία. Σε μια φωτογραφία που του δείχνει ο Αλφιόροφ, ο Γκανίν αναγνωρίζει τον πρώτο του έρωτα, τη Μάσενκα (Μαίρη). Αναστατωμένος από αυτήν την προοπτική, ο Γκανίν διαλύει έναν εφήμερο δεσμό που είχε, και θυμάται τον έρωτα που είχε με τη Μάσενκα. Σχεδιάζει με τη γνωστή προσήλωση του Ναμπόκοφ στην αισθητική λεπτομέρεια που και πως θα συναντήσει την κοπέλα. Ωστόσο διαισθάνεται πως είναι άλλο το παρελθόν και άλλο το παρόν. Πως ίσως το παρόν καταστρέψει το παρελθόν, που του είναι πιο πολύτιμο. Έτσι αλλάζει γνώμη. Το μικρό αυτό μυθιστόρημα, 170 σελίδες, τελειώνει χωρίς η συνάντηση να πραγματοποιηθεί. 

## Εξωτερικοί σύνδεσμοι
* Ανάλυση του έργου: Toker, Leona. "Mary: 'Without Any Passport' https://www.libraries.psu.edu/nabokov/toker1.htm 

## Πηγές-Παραπομπές


Κατηγορία:Μυθιστορήματα του Βλαντιμίρ Ναμπόκοφ
Κατηγορία:Μυθιστορήματα σχετικά με το Βερολίνο
Λίλιαν Μπόουρντ

Η **Λίλιαν Μπόουρντ** (*Lillian Barbara Board*, 13 Δεκεμβρίου 1948 - 26 Δεκεμβρίου 1970) ήταν Βρετανή αθλήτρια. Κέρδισε το αργυρό μετάλλιο στα 400 μέτρα στους Ολυμπιακούς Αγώνες του 1968 στην Πόλη του Μεξικού και δύο χρυσά μετάλλια στο Ευρωπαϊκό Πρωτάθλημα Στίβου του 1969 στην Αθήνα. Η καριέρα της διακόπηκε σύντομα, το 1970, όταν ανέπτυξε καρκίνο του εντέρου εξαιτίας του οποίου πέθανε μέσα σε λίγους μήνες.

## Η ζωή της
Η Λίλιαν Μπόουρντ γεννήθηκε στις 13 Δεκεμβρίου του 1948 στο Ντέρμπαν της Νοτίου Αφρικής. Υπήρξε αργυρή ολυμπιονίκης το 1968 (2η στα 400 μ. με χρόνο 52.1, μόλις 0.09 δευτερόλεπτα πίσω από τη Γαλλίδα Κολέτ Μπεσόν). Στους ίδιους αγώνες τερμάτισε 7η στη σκυταλοδρομία 4x100 μ. (43.7), ενώ δεν κατάφερε να προκριθεί στον τελικά των 200 μ. (23.4). Το 1969, στο Ευρωπαϊκό Πρωτάθλημα Στίβου της Αθήνας, αναδείχθηκε πρωταθλήτρια 800 μέτρα (2.01.4) και στη σκυταλοδρομία 4x400, που διεξήχθησαν στο Στάδιο Γεώργιος Καραϊσκάκης στο Νέο Φάληρο του Πειραιά. Στη σκυταλοδρομία, μάλιστα, ως μέλος της ομάδας του Ηνωμένου Βασιλείου, κατέρριψε το παγκόσμιο ρεκόρ, με χρόνο 3.30.82.  Η Μπόουρντ ξεπέρασε πάνω στο νήμα τη Γαλλίδα Μπεσόν.

Η Μπόουρντ πέθανε στο Μόναχο στις 25 Δεκεμβρίου του 1970 από καρκίνο, στα 22 της χρόνια.

## Παραπομπές


Κατηγορία:Βρετανοί αθλητές του στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Υπερκεράτωση

Η **υπερκεράτωση** είναι δερματική πάθηση που εμφανίζεται με τον πολλαπλασιασμό των επιδερμικών κυττάρων, τα  οποία μοιάζουν με θηλώματα και έχουν τραχεία υφή. Η υπερκεράτωση μπορεί να είναι καλοήθης (όπως στη σμηγματορροϊκή υπερκεράτωση, μια μορφή καρκίνου, εμφανίζεται σε ηλικιωμένα άτομα) ή και κακοήθης σπανιότερα. Διακρίνεται σε πολλές μορφές και δημιουργείται από την χρόνια έκθεση στον ήλιο χωρίς προστασία (αντηλιακό).

Κατηγορία:Δερματικές ασθένειες
Νεραντζιές Αχαΐας

Οι **Νεραντζιές** είναι χωριό της Αχαΐας και αποτελεί έδρα και μοναδικό οικισμό της ομώνυμης τοπικής κοινότητας του Δήμου Αιγιαλείας, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από την 1/1/2011.

Απέχει 7 χλμ. από το Αίγιο και 34 χλμ. από τη Πάτρα. Καλύπτει περίπου 3 τ.χλμ ενώ ο οικισμός περιορίζεται στο ένα δέκατο της έκτασης. Συνορεύει με την τοπικές κοινότητες Ροδοδάφνης (και συγκεκριμένα τον οικισμό Πανόραμα), Σελιανιτίκων και Άλσους.

## Διοικητική εξέλιξη
Οι τότε Νεραντζές αναγνωρίστηκαν ως οικισμός το 1889 και προσαρτήθηκαν με το ΦΕΚ 251Α της 04/10/1889 στον τότε Δήμο Αιγίου μέχρι το 1912, που, με την κατάργηση των δήμων, προσαρτήθηκαν στην Κοινότητα Σελιανίτικων. Με το ΦΕΚ 407Α της 17/11/1926 αποσπάστηκαν από την Κοινότητα Σελιανίτικων και ορίστηκαν ως έδρα της νεοπαγούς Κοινότητας Νεραντζών. Στις 16/10/1940 το όνομα του οικισμού διορθώθηκε σε **Νεραντζιαί**, ομοίως και της κοινότητας. Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτώνται στο Δήμο Συμπολιτείας μέχρι το 2010 που εντάχθηκαν στο Δήμο Αιγιαλείας (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

## Δημογραφική εξέλιξη
Η δημογραφική εξέλιξη του οικισμού στον 21ο αιώνα είναι η εξής:

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Νεραντζιών Αχαΐας. eetaa.gr. Ανακτήθηκε: 16/11/2017.
* Ε.Ε.Τ.Α.Α. - Διοικητικές μεταβολές Κοινότητας Νεραντζιών Αχαΐας. eetaa.gr. Ανακτήθηκε: 16/11/2017.
* Αναζήτηση υψόμετρου από διεύθυνση στον χάρτη. advancedconverter.com. Ανακτήθηκε: 16/11/2017.
* Οδηγικές χιλιομετρικές αποστάσεις και οδηγίες κατεύθυνσης. apostaseis.gr. Ανακτήθηκε: 16/11/2017.

Κατηγορία:Χωριά της περιφερειακής ενότητας Αχαΐας
Κατηγορία:Δήμος Συμπολιτείας
Κατηγορία:Δήμος Αιγιαλείας
Βελίκα Νοβοσίλκα

Η **Βελίκα Νοβοσίλκα** (ουκρανικά: Велика Новосілка, ρωσικά: Великая Новосёлка) είναι οικισμός αστικού τύπου στην περιφέρεια Ντονέτσκ της Ουκρανίας. Είναι το διοικητικό κέντρο της επαρχίας Βελίκα Νοβοσίλκα. Ο πληθυσμός ήταν 6.098 άτομα στην εκτίμηση του 2013. Η πόλη ιδρύθηκε από Έλληνες εποίκους το 1779. Το πρώην όνομα της πόλης είναι το Μπολσόι Γιανισόλ. 

Τον Ιανουάριο του 2025 η πόλη κατελήφθη από τα ρωσικά στρατεύματα, στο πλαίσιο της ρωσικής εισβολής στην Ουκρανία.

## Παραπομπές


## Εξωτερικοί σύνδεσμοι
* http://www.citypopulation.de/php/ukraine-doneck.php

Κατηγορία:Πόλεις της Ουκρανίας
Ρόμπερτ Πολ Βολφ

Ο **Ρόμπερτ Πολ Βολφ** (· 27 Δεκεμβρίου 1933 - 6 Ιανουαρίου 2025) ήταν Αμερικανός πολιτικός φιλόσοφος  και ομότιμος καθηγητής αφροαμερικανικών σπουδών και φιλοσοφίας του Πανεπιστήμιου της Μασαχουσέτης (στο Άμερστ). 

Το έργο του ''Προς υπεράσπιση του Αναρχισμού'' (1970), θεωρείται κλασικό.  Σε αυτό, υποστηρίζει πως το κράτος και οποιαδήποτε Αρχή γενικότερα είναι ασύμβατη με την ιδέα της αυτονομίας. Ο Ρόμπερτ Βολφ ήταν γνωστός και για το έργο του σχετικά με τον Ιμμάνουελ Καντ.

Απεβίωσε στις 6 Ιανουαρίου 2025, σε ηλικία 91 ετών.

## Επιλεγμένα Έργα
* *Kant's Theory of Mental Activity* (1963)
* *A Critique of Pure Tolerance*, με τους Χερμπερτ Μαρκούζε και Μπάρινγκτον Μουρ (1965)
* *The Poverty of Liberalism* (1968)
* *The Ideal of the University* (1969)
* *In Defense of Anarchism* (προς υπεράσπιση του Αναρχισμού)(1970)
* *The Autonomy of Reason* (1974)
* *About Philosophy* (1976)
* *Understanding Rawls* (1977)
* *Understanding Marx* (1984)
* *Moneybags Must Be So Lucky* (1988)
* *Autobiography of an Ex-White Man* (2005)

## Παραπομπές


## Εξωτερικοί σύνδεσμοι
* 
* Wolff's blog on Formal Methods in Political Philosophy
* Wolff's archive of essays and tutorials 

Κατηγορία:Αμερικανοί φιλόσοφοι
Κατηγορία:Αμερικανοί αναρχικοί
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Αρσένιος της Γιουγκοσλαβίας

Ο **Αρσένιος**, σερβικά Арсени (16/17 Απριλίου 1859 - 19 Οκτωβρίου 1938) από τον Οίκο των Καραγεώργεβιτς ήταν πρίγκιπας της Γιουγκοσλαβίας. Έγινε αξιωματικός του Ρωσικού στρατού.

## Βιογραφία
Ήταν ο τρίτος (επιζήσας) γιος του Αλεξάνδρου πρίγκιπα της Σερβίας και της Περσίντα Νεναντόβιτς. Γεννήθηκε στην Τιμισοάρα της Βοϊβοντίνας (στη βόρεια Σερβία) ένα έτος μετά την εκτόπιση του πατέρα του. Μεγαλύτεροι αδελφοί του ήταν ο Πέτρος Α΄ της Σερβίας (μετέπειτα των Σέρβων, Κροατών & Σλοβένων) και ο Τζόρτζε. 

Ο γάμος τού Αρσενίου έγινε το 1892 στην Αγ. Πετρούπολη με την Αουρόρα Ντεμίντοβνα, κόρη του Πάβελ Παύλοβιτς Ντεμίντοβ πρίγκιπα του Σαν Ντονάτο και της δεύτερης συζύγου του Ελένας Πετρόβνας Τρουμπέτσκαγιας. Ένα έτος μετά γεννήθηκε ο γιος τους Παύλος. Το 1896 ο Αρσένιος διαζεύχθηκε και η Αουρόρα έκανε το επόμενο έτος δεύτερο γάμο με τον Νικόλαο κόμη Νογκέρα στη Γένουα. Η Αυρόρα απέκτησε μία κόρη και απεβίωσε το 1904 στο Τορίνο.

Ο Παύλος, όταν δολοφονήθηκε ο εξάδελφός του Αλέξανδρος Α΄ της Γιουγκοσλαβίας το 1934 και τον διαδέχθηκε ο 11ετής γιος αυτού Πέτρος Β΄ της Γιουγκοσλαβίας, ανέλαβε αντιβασιλιάς ως το 1941, οπότε ενηλικιώθηκε ο νέος βασιλιάς. 

Ο Αρσένιος απεβίωσε στο Παρίσι το 1938 σε ηλικία 79 ετών. Στον Οίκο του είναι ιδρυτής ιδιαίτερου κλάδου.

## Οικογένεια
Νυμφεύτηκε το 1892 με την Αουρόρα Παύλοβνα, κόρη του Παύλου Παύλοβιτς Ντεμίντοβιτς πρίγκιπα του Σαν Ντονάτο και είχε τέκνο:
* Παύλος 1893-1976, πρίγκιπας της Γιουγκοσλαβίας και αντιβασιλιάς της. Νυμφεύτηκε την Όλγα, κόρη του Νικολάου πρίγκιπα της Ελλάδας.

## Διακρίσεις
Του απονεμήθηκε η διάκριση του Τάγματος του Αγ. Βλαδιμήρ (1905), του Αγ. Στανισλάς (1905), του Αγ. Γεωργίου (1915) και το χρυσό Ξίφος της Ανδρείας (1906) από τη Ρωσία. Επίσης το αναμνηστικό μετάλλιο του Ρωσο-Ιαπωνικού Πολέμου. 

Η διάκριση του Καρόλου Α΄ της Ρουμανίας.

Η διάκριση του Τάγματος του Άστρου των Καραγεώργεβιτς και του Στέμματος της Γιουγκοσλαβίας.

## Αναφορές σε Πηγές


## Εξωτερικοί σύνδεσμοι
* 
* Royal House of Yugoslavia
* Princely House Demidov de San Donato

Κατηγορία:Οίκος των Καραγεώργεβιτς
Αριστοτέλης Μυστακίδης

Ο **Αριστοτέλης Μυστακίδης** (γενν. 24 Απριλίου 1962, Ρώμη) είναι δισεκατομμυριούχος έμπορος μετάλλων. Έχει Ελληνική και Βρετανική ιθαγένεια. Η περιουσία του ανέρχεται στα 3,5 δισεκατομμύρια δολάρια σύμφωνα με το *Forbes*.

Κατάγεται από τη Θεσσαλονίκη. Σπούδασε στη Σχολή Οικονομικών του Λονδίνου.

Ο Μυστακίδης εργάστηκε για 6 χρόνια στα έγχρωμα μέταλλα για την Αμερικανική εταιρεία Cargill. Το 1993 μεταπήδησε στη Marc Rich & Co λίγο πριν την εξαγορά της και τη μετονομασία της σε Glencore. Εργάστηκε στα τμήματα ψευδάργυρου, χαλκού και μολύβδου, φτάνοντας στη θέση του υποδιευθυντή το 2000. Ο Αριστοτέλης Μυστακίδης απέκτησε τον τίτλο του δισεκατομμυριούχου χάρη στην εισαγωγή της Glencore στο Χρηματιστήριο.

Τον Δεκέμβριο του 2018 ο Μυστακίδης αποχώρησε από τη Glencore. Έκτοτε, έχει επεκτείνει τις επιχειρηματικές του δραστηριότητες, δημιουργώντας ένα διαφοροποιημένο χαρτοφυλάκιο με έμφαση στη ναυτιλία, τα ακίνητα και τον τραπεζικό τομέα.

Το 2021 εισήλθε στη ναυτιλιακή βιομηχανία, όταν πραγματοποίησε μια σημαντική επένδυση και στη ναυτιλιακή Union Maritime με έδρα το Λονδίνο, εταιρεία με παρουσία κυρίως στα δεξαμενόπλοια, η οποία άνοιγμα και στη μεταφορά χύδην ξηρού φορτίου.

Την τελευταία δεκαετία έχει επενδύσει δεκάδες εκατομμύρια ευρώ στη διεθνή αγορά ακινήτων συμπεριλαμβανόμενου κατοικίες σε Λονδίνο, Αθήνα, Θεσσαλονίκη και Χαλκιδική. Μόνο στις ΗΠΑ υπολογίζεται ότι έχει κάνει επενδύσεις αξίας μισό δις ευρώ.

Από το 2021 είναι ένας από τους μεγαλομετόχους της Τράπεζας Πειραιώς, επενδύοντας 50 εκατομμύρια ευρώ. Τον Απρίλιο του 2024, απέκτησε το πλειοψηφικό πακέτο της Aegean Baltic Bank (ABBank) με την αγορά του 48% των μετοχών της, εξασφαλίζοντας έτσι αποτελεσματικά τον έλεγχο του 68% της τράπεζας. Κατά τη στιγμή της εξαγοράς, η ABBank ανέφερε περιουσιακά στοιχεία ύψους 1,15 δισεκατομμυρίων ευρώ, καταθέσεις πελατών ύψους 1 δισεκατομμυρίου ευρώ και συνολικά δάνεια ύψους 505 εκατομμυρίων ευρώ.

Το καλοκαίρι του 2025 εξέδωσε πρόθεση να χρηματοδοτήσει την ανέγερση του Νέου Γήπεδο Τούμπας του καινούριου γηπέδου του ΠΑΟΚ. Από τις 26 Νοεμβρίου του 2025 η εταιρεία Alpha Sports Group Single Member SA συμφερόντων Μυστακιδη είναι επίσημα ιδιοκτήτρια εταιρία της Κ.Α.Ε. Π.Α.Ο.Κ.  

## Παραπομπές


Κατηγορία:Έμποροι
Κατηγορία:Έλληνες επιχειρηματίες
Κατηγορία:Έλληνες δισεκατομμυριούχοι
Kemal (τραγούδι)

Το **Kemal** είναι ένα τραγούδι του αμερικανικού rock συγκροτήματος New York Rock & Roll Ensemble, το οποίο συμπεριλήφθηκε στον δίσκο τους *[[Reflections]]*, το 1970. Στον δίσκο αυτόν συμμετείχε και ο Μάνος Χατζιδάκις, ο οποίος έγραψε και το εν λόγω τραγούδι, σε συνεργασία με τον Μαρκ Σνόου, ο οποίος έγραψε τους στίχους. Ο Χατζιδάκις το είχε γράψει κατά την παραμονή του στις Η.Π.Α. Ο ίδιος ο συνθέτης είχε πει ότι η έμπνευση του για αυτό το τραγούδι ήταν ένας νεαρός που είχε γνωρίσει ονόματι Κεμάλ, όσο διέμενε στην Αμερική. Το τραγούδι γράφτηκε το 1968.
Το τραγούδι αυτό ακούστηκε με ελληνικούς στίχους στην συναυλία της Μαρίας Φαραντούρη και του Βασίλη Λέκκα το 1982 στο Μέγαρο της Δούκισσας της Πλακεντίας (από τον Β. Λέκκα). Κυκλοφόρησε σε διπλό δίσκο την ίδια χρονιά από το Θέατρο Ηρώδου του Αττικού. 
Το τραγούδι, ωστόσο, έλαβε μεγάλη δημοτικότητα στη χώρα μας τη δεκαετία του 1990, όταν ο Χατζιδάκις επανακυκλοφόρησε το *Reflections*, υπό τον τίτλο *Αντικατοπτρισμοί*, το 1993, μαζί με το κομμάτι, το οποίο τιτλοφορήθηκε ως **Κεμάλ**. Στην ελληνική έκδοση του κομματιού, οι στίχοι γράφτηκαν από τον Νίκο Γκάτσο και διέφεραν ριζικά από τους πρωτότυπους. Την ελληνική έκδοση την τραγούδησε στον δίσκο αυτόν, η Αλίκη Καγιαλόγλου, με τον Χατζιδάκι να κάνει την αφήγηση. Η εν λόγω έκδοση θεωρείται ένα από τα καλύτερα κομμάτια του Έλληνα συνθέτη. Η ελληνική έκδοση του κομματιού έχει υποστεί πολυάριθμες διασκευές, μερικές από τις πιο γνωστές είναι του Αλκίνοου Ιωαννίδη, της Νάνας Μούσχουρη, του Μάριου Φραγκούλη και του Βασίλη Λέκκα. Επίσης, το 2005, η ελληνική μπάντα, Raining Pleasure, κυκλοφόρησε σε διασκευή την πρωτότυπη, αγγλόφωνη, έκδοση του δίσκου, μαζί με το Kemal.

## Παραπομπές


## Εξωτερικοί σύνδεσμοι
* Kemal η αυθεντική εκτέλεση
* Η εκτέλεση του Kemal το 1993 YouTube
* Παρτιτούρα για την έκδοση του 1993 από το Musicscore.com

Κατηγορία:Τραγούδια του 1970
Κατηγορία:Τραγούδια του Μάνου Χατζιδάκι
Κατηγορία:Ελληνόφωνα τραγούδια
Firewind

Οι **Firewind** είναι ελληνικό power metal συγκρότημα με προέλευση τη Θεσσαλονίκη. Η μπάντα ξεκίνησε το 1998 ως project από τον Έλληνα κιθαρίστα Gus G. (μεταγενέστερο κιθαρίστα του Ozzy Osbourne) και δημιουργήθηκε ως πλήρες συγκρότημα το 2002. Οι Firewind συνεχίζουν έως σήμερα την πορεία τους με σημαντική παρουσία στη διεθνή power metal σκηνή.

## Δισκογραφία
;Demo album
* *[[Nocturnal Symphony]]* (1998)
*

;
;Studio albums
* *[[Between Heaven and Hell (album)|Between Heaven and Hell]]* (2002)
* *[[Burning Earth]]* (2003)
* *[[Forged by Fire]]* (2005)
* *[[Allegiance (Firewind album)|Allegiance]]* (2006)
* *[[The Premonition (album)|The Premonition]]* (2008)
* *[[Days of Defiance]]* (2010)
* *[[Few Against Many]]* (2012)
* *[[Immortals (album)|Immortals]]* (2017)
* *Firewind (2020)*
* *Stand United (2024)*

;
;Live albums
;
* *[[Live Premonition]]* (2008)
* *Apotheosis - Live 2012* (2013)
* *Still Raging - 20th Anniversary Show (2023)*

;Singles
* "Falling to Pieces" (2006)
* "Breaking the Silence" (2007)
* "Mercenary Man" (2008)
* "World on Fire" (2010)
* "Embrace the Sun" (2011)
* "Wall of Sound" (2012)
* "Hands of Time" (2016)
* "Ode to Leonidas" (2016)

;
;Music videos
* "I am the Anger" (2003)
* "The Fire and the Fury" (2004)
* "Tyranny" (2005)
* "Falling to Pieces" (2006)
* "Breaking the Silence" (2007)
* "Mercenary Man" (2008)
* "Head Up High" (2008)
* "World on Fire" (2010)
* "Embrace the Sun" (2011)
* "Wall of Sound" (2012)
* "Edge of a Dream (feat. Apocalyptica)" (2012)
* "Ode to Leonidas" (2016)

;
;DVDs
* "Live Premonition" (2008)

## Παραπομπές


## Εξωτερικοί σύνδεσμοι

* Επίσημη ιστοσελίδα
* WaveCat Playlist

Κατηγορία:Ελληνικά power metal συγκροτήματα
Κατηγορία:Ελληνικά μουσικά συγκροτήματα
Κατηγορία:Μουσικά συγκροτήματα από τη Θεσσαλονίκη
Ίασπις

Ο **ίασπις**, γνωστός στα αγγλικά ως **jasper**, είναι ημιπολύτιμος λίθος, ο οποίος μετά από κατεργασία δίνει ένα χαρακτηριστικό έντονο πράσινο χρώμα. Αποτελεί σημαντικό στοιχείο της Ασιατικής τέχνης.

Αποτελείται από δύο ορυκτά, τον Νεφρίτη και τον Ιαδεΐτη.

## Παραπομπές


## Εξωτερικοί σύνδεσμοι
* 
* 

Κατηγορία:Πολύτιμοι λίθοι
Ύφασης

thumb|right|250px|Ο ποταμός Ύφασηςthumb|right|250px
thumb|right|250px
Ο ποταμός **Ύφασης**, επίσης γνωστός ως **Μπέας** ή **Μπίας**, (*[[Σανσκριτικά]]:*, Vipasa) είναι παραπόταμος του Ινδού ποταμού στη βόρεια Ινδία. Ο ποταμός ρέει από τα Ιμαλάια στο κεντρικό Χιμάτσαλ Πραντές της Ινδίας του ινδικού Παντζάμπ (Πενταποταμία). Το συνολικό μήκος του είναι 470 χιλιόμετρα και η λεκάνη απορροής του είναι 20.303 τετραγωνικά χιλιόμετρα.

Στον ποταμό Ύφαση αποστάτησε ο στρατός του Μεγάλου Αλεξάνδρου και αρνήθηκε να προχωρήσει περαιτέρω στην Ινδία. Έτσι ο μεγάλος στρατηλάτης αναγκάστηκε να αλλάξει πορεία και να κινηθεί νότια, αφού όμως ίδρυσε στην ανατολική μεριά του ποταμού την ανατολικότερη όλων των Αλεξανδρειών, την Αλεξάνδρεια επί του Ύφαση.

Τα ύδατα του Ύφαση κατανέμονται αποκλειστικά στην Ινδία υπό τους όρους της συνθήκης των υδάτων του Ινδού. Ο ποταμός σήμερα παίζει σημαντικό ρόλο στην άρδευση της περιοχής και στην παραγωγή υδροηλεκτρικής ενέργειας.

Κατηγορία:Ποταμοί της Ινδίας
Υπολογιστική στατιστική

Η **υπολογιστική στατιστική** είναι ένας διεπιστημονικός τομέας που συνδυάζει την επιστήμην των υπολογιστών και τη στατιστική. Στόχος της είναι ο μετασχηματισμός ακατέργαστων δεδομένων, δηλαδή δεδομένων που δεν έχουν υποστεί κάποια επεξεργασία ή ξεκαθάρισμα, σε χρησιμοποιήσιμη πληροφορία. Αξιοσημείωτη είναι η συνεισφορά του Edward Wegman με το άρθρο "Computational Statistics: A New Agenda for Statistical Theory and Practice".

## Σύγκριση Στατιστικής και Υπολογιστικής Στατιστικής
Παρόλου που ο στόχος των δύο πεδίων παραμένει κοινός (μετασχηματισμός δεδομένων σε πληροφορία), τα προβλήματα που εξετάζουν διαφέρουν. Συγκεκριμένα:

## Παραπομπές


Κατηγορία:Αριθμητική ανάλυση

Κατηγορία:Θεωρητική πληροφορική
Γεώργιος Γουλιέλμος του Αννόβερου (1915-2006)

Ο **Γεώργιος Γουλιέλμος** (γερμ. *Georg Wilhelm von Hannover*, 25 Μαρτίου 1915 - 8 Ιανουαρίου 2006) του Οίκου του Αννοβέρου ήταν πρίγκιπας του Αννοβέρου.

## Βιογραφία
Ο *Γεώργιος Γουλιέλμος Ερνέστος Αύγουστος Φρειδερίκος Άξελ* ήταν το δεύτερο παιδί και ο δευτερότοκος γιος του Ερνέστου Αυγούστου Γ΄ του Αννοβέρου, Δούκα του Μπράουνσβαϊγκ, και της Βικτωρίας Λουίζας των Χοεντσόλλερν, κόρης του Γουλιέλμου Β΄ της Γερμανίας. Βαπτίστηκε στις 10 Μαΐου 1915 στο Μπράουνσβαϊγκ και ανάδοχοί του ήταν η Μαρία Χριστίνα των Αψβούργων-Λωρραίνης (κόρη του Καρόλου Φερδινάνδου), ο Άξελ της Δανίας και η Όλγα του Αννοβέρου, κόρη του Ερνέστου Αυγούστου Β΄). 

Το διάστημα 1930-34 ήταν οικότροφος του Κολλεγίου Ζάλεμ για διακεκριμένους στο Ύμπερλινγκεν της λίμνης Κωνσταντίας. Η Σχολή ιδρύθηκε το 1920 από τον παιδαγωγό Κουρτ Χαν και το Μαξιμιλιανό της Βάδης, τελευταίο καγκελάριο της αυτοκρατορίας της Γερμανίας και σύζυγο της Μαρίας Λουίζας, αδελφής τού πατέρα του. Ο Γεώργιος Γουλιέλμος έγινε μέλος της Διεθνούς Ολυμπιακής Επιτροπής (IOC) και της Γερμανικής Ολυμπιακής Αθλητικής Ομοσπονδίας (DOSB). Το διάστημα 1948-59 διοικούσε το Κολλέγιο Ζάλεμ. 

Ο πάππος του, Ερνέστος Αύγουστος Β΄ του Αννόβερου, είχε εκτοπιστεί από τον Μπίσμαρκ -που προσάρτησε το Αννόβερο στην Πρωσία- και είχε εξοριστεί στη Βρετανία. Εκεί η θεία του, Βικτωρία του Ηνωμένου Βασιλείου, τον είχε κάνει δούκα του Κάμπερλαντ.

Ο Γεώργιος-Γουλιέλμος νυμφεύτηκε στις 23 Απριλίου 1946 στο Ζάλεμ της Βάδης-Βυρτεμβέργης τη Σοφία της Ελλάδας, αδελφή του Φιλίππου της Ελλάδας (συζύγου της Ελισάβετ Β΄ του Ηνωμένου Βασιλείου), που απεβίωσε το 2001. Η αδελφή του, Φρειδερίκη, παντρεύτηκε τον Παύλο της Ελλάδας, εξάδελφο της Σοφίας και του Φιλίππου. Ο Γεώργιος Γουλιέλμος ζούσε στο Σλίρζεε κοντά στο Μόναχο και απεβίωσε στο Μόναχο το 2006.

## Οικογένεια
Νυμφεύτηκε το 1946 τη Σοφία, κόρη του Ανδρέα της Ελλάδας και της Δανίας. Η Σοφία ήταν χήρα από τον πρώτο της γάμο με το Χριστόφορο της Έσσης-Κάσσελ. Το ζεύγος είχε τέκνα:
* Γουέλφος Ερνέστος (1947 - 1981), Πρίγκιπας του Αννόβερου.
* Γεώργιος (γενν. 1949), Πρίγκιπας του Αννόβερου.
* Φρειδερίκη (γενν. 1954), παντρεύτηκε τον Τζέρρυ-Γουίλιαμ Συρ.



## Αναφορές σε πηγές


Κατηγορία:Οίκος του Αννόβερου
Χοσέ Αντόνιο Ρικάουρτε ι Ριγκέιρο

Ο **Χοσέ Αντόνιο Ρικάουρτε ι Ριγκέιρο**, γεννηθείς στις 16 Μαΐου 1748 στη Σάντα Φε ντε Μπογκοτά και αποβιώσας στις 9 Μαΐου 1804 στην Καρταχένα δε Ίνδιας, ήταν δικηγόρος από τη Νέα Γρανάδα, ο οποίος εργαζόταν στη *Real Audiencia* της Μπογκοτά.

Φοίτησε στο *Colegio de San Bartolomé*, ενώ, στη συνέχεια, στην *Universidad Javeriana*, όπου και έλαβε το δίπλωμά του ως δικηγόρος. Διετέλεσε λογιστής εντός του Ελεγκτικού Συνεδρίου, καθώς και φορολογικός πράκτορας της Αυτού Εξοχότητας εντός της *[[Audiencia|Real Audiencia]]* της Σάντα Φε. Παντρεύθηκε την Μαριάνα Ορτέγα, κουνιάδα του προάγγελου της ανεξαρτησίας της Κολομβίας, Αντόνιο Ναρίνιο.

Φυλακίστηκε, δίχως προηγουμένως να έχει δικαστεί, καθώς υπερασπίστηκε τον Ναρίνιο στις 2 Αυγούστου 1795. Απεβίωσε στις 9 Μαΐου 1804 όντας φυλακισμένος στην Καρταχένα δε Ίνδιας, έπειτα από διάστημα εννέα ετών υπό κράτηση.

## Παραπομπές


Κατηγορία:Κολομβιανοί δικηγόροι
Σωκράτης Γ. Μελισσαράτος

Ο **Σωκράτης Μελισσαράτος** είναι ποιητής και δοκιμιογράφος. Γενέτειρά του είναι το Νεοχώρι Μεσολογγίου (1945). Είναι Πολ. Υπομηχανικός με μεταπτυχιακές σπουδές στη ΣΕΛΕΤΕ. Παράλληλα με τη Λογοτεχνία ασχολείται και με τη Ζωγραφική.  Πίνακές του βρίσκονται σε ιδιωτικές συλλογές.

Συνεργάζεται με πολλά λογοτεχνικά περιοδικά ελληνικά και ξένα όπως: «Τα Αιτωλικά», «Ναυτική Ελλάς», «Οδός Πανός», «Ευθύνη», «Κοράλλι», «Παρουσία», «Δευκαλίων ο Θεσσαλός», κ. α., όπου δημοσιεύει ποιήματα και δοκίμιά του. Ποίησή του έχει μεταφραστεί στα Ιταλικά, Πολωνικά, Αγγλικά, Σερβικά, Αλβανικά.          

Το έργο του «Της Φύσης ο Λόγος» μεταφράστηκε στην Πολωνική γλώσσα με τον τίτλο «Ctos Natury», «Η Φωνή της Φύσης» ειδικά για την XVI Παγκόσμια ημέρα ποίησης UNESCO 2016  στην Πολωνία και εκδόθηκε από τις εκδόσεις Wydawnictwo Ksiazkowe IBIS, 2016.
Το βιβλίο του «Της Φύσης ο Λόγος» (Ποιητική Σύνθεση) απέσπασε το Α΄ Βραβείο Ποίησης της «Εταιρίας Ελλήνων Λογοτεχνών» κατά το έτος 2011.

Τιμήθηκε το 2011 από το Δήμο Σαλαμίνας, με το Α΄ Βραβείο ποίησης και με το μετάλλιο του Μεγάλου Αλεξάνδρου καθώς και από  τον  «ΟΜΙΛΟ UNESCO» Νομού Πειραιώς και Νήσων με έπαινο και αναμνηστικό Μετάλλιο της Βεργίνας για την προσφορά του στον Πολιτισμό.
Επίσης τιμήθηκε το 2015 από το Πολιτιστικό Κέντρο Literatura Et Artes (Λευκωσία-Κύπρος) με Τιμητικό Δίπλωμα για την προσφορά του στα Ελληνικά Γράμματα.

## Συγγραφικό έργο
  
* Στου χωροχρόνου τη ροή (Ποιητική Σύνθεση) Εκδόσεις Μιχάλη Σιδέρη, Αθήνα 2008
* Της φύσης ο λόγος (Ποιητική Σύνθεση) Κέντρο Ευρωπαϊκών Εκδόσεων Χάρη Πάτση, Αθήνα 2010
* Φωταύγεια (Ποιητική Σύνθεση), Αθήνα 2009, Κέντρο Ευρωπαϊκών Εκδόσεων Χάρη Πάτση, Αθήνα 2016
* Αναζητήσεις (Ποιητική Συλλογή), Αθήνα 2008      
* Οι κραυγές των καιρών (Ποιητική Σύνθεση), Αθήνα 2008
* Συρματοπλέγματα (Ποιητική Συλλογή), Αυτοέκδοση, Αθήνα 2010. Β' έκδοση, Κέντρο Ευρωπαϊκών Εκδόσεων Χάρη Πάτση, Αθήνα 2016
* Γεννήτορας (Ποιητική Συλλογή), Αθήνα 2011
* Οι κραυγές των καιρών, Αθήνα 2012 - Δρώμενο σε πέντε εικόνες, θεατρική διασκευή
* Αέναος ταξιδευτής, Αθήνα 2012, Θεατρική Διασκευή από το έργο «Στου χωροχρόνου τη ροή»
* Ο Υπάνθρωπος (Ποιητική Σύνθεση), Αθήνα  2014
* Στα Κράσπεδα της Αιτωλίας Χώρας (Ποιητική Σύνθεση), Έκδ. Α΄2014, Έκδ. Β΄ Κέντρο Ευρωπαϊκών Εκδόσεων Χάρη Πάτση, Αθήνα 2016
* Στο Υφαντό του Σύμπαντος Κόσμου, Επιστημονικά - Φιλοσοφικά (Δοκίμια) Εκδόσεις Λεξίτυπον, Αθήνα 2015
* Στην Ανέμη του Ήλιου (Ποιήματα & πεζά), Εκδόσεις Μιχάλη Σιδέρη, Αθήνα 2017
Τα έργα 1, 2, & 3, είναι αυτοτελή, αλλά αποτελούν και την Τριλογία Κοσμική Ιαχή.

## Εξωτερικοί σύνδεσμοι

Δρόμοι Λογοτεχνίας

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες δοκιμιογράφοι
Προς υπεράσπιση του Αναρχισμού (βιβλίο)

Το βιβλίο **Προς υπεράσπιση του Αναρχισμού** () γράφτηκε από τον φιλόσοφο Ρόμπερτ-Πολ Βολφ και είναι έργο «κλασικό» της δεκαετίας του 1960. Σύμφωνα με τον Βολφ, η εξουσία του σύγχρονου κράτους δεν μπορεί να δικαιολογηθεί, διότι έρχεται σε σύγκρουση με την ιδέα της αυτονομίας του ατόμου. Η σύγκρουση μεταξύ της κρατικής εξουσίας και της ατομικής αυτονομίας είναι κεντρικό σημείο της φιλοσοφικής αναρχικής κριτικής για το κράτος, μία θέση-κλειδί που απέκτησε σημαντική θέση και ευρεία αποδοχή στη σύγχρονη πολιτική φιλοσοφία . Το βιβλίο εκδόθηκε αρχικά από τον εκδοτικό οίκο Harper and Row το 1970 με τίτλο *In Defense of Anarchism: With a Reply to Jeffrey H. Reiman's In Defense of Political Philosophy,* (Προς Υπεράσπιση του Αναρχισμού: Με Απάντηση στο Προς Υπεράσπιση της Πολιτικής Φιλοσοφίας του Τζέφρι Χ. Ράιμαν). Έκτοτε επανεκδόθηκε πέντε φορές με τελευταία έκδοση αυτή του University of California Press το 1998 .

## Περίληψη
Το βιβλίο χωρίζεται σε τρία μέρη: Στο πρώτο μέρος αναλύεται «Η σύγκρουση μεταξύ Εξουσίας και Αυτονομίας», στο δεύτερο αναλύεται κριτικά «η Λύση της Κλασικής Δημοκρατίας» και σε ένα τρίτο, που τιτλοφορείται «Πέρα από το Νόμιμο Κράτος». Το έργο κλείνει με το παράρτημα «Μια πρόταση για ταχύτατη Άμεση Δημοκρατία».

Αρχικά ο Βολφ υποστηρίζει ότι η αποδοχή της πολιτικής εξουσίας συνεπάγεται την μερική ή ολική παραίτηση από την αυτονομία του ατόμου. Επί τη βάσει του αρχικού ισχυρισμού του πιστεύει ότι η μόνη νόμιμη κυβέρνηση είναι εκείνη που ταυτίζεται με την έννοια της ατομικής αυτονομίας,  για να καταλήξει στο συμπέρασμα ότι το μόνο είδος «δίκαιου κράτους», δηλαδή του κράτους που κατέχει νόμιμη εξουσία, είναι η ομόφωνη άμεση δημοκρατία. Καταδεικνύοντας την αντινομία που παράγει το δίπολο εξουσία-αυτονομία στο τρίτο μέρος προβάλλει την ιδέα μιας ακραίας οικονομικής αποκέντρωσης, που απαιτεί μεν προηγμένη παραγωγική τεχνολογία, αλλά είναι εφικτή στο πλαίσιο ενός εθελοντικού οικονομικού συντονισμού, σύμφωνα με τα ιδανικά του αναρχισμού και της ευημερίας .

## Κριτική
Εξαιτίας κυρίως του γεγονότος ότι ανοίχθηκε φιλοσοφικά σε πολλά θέματα το έργο του σχολιάστηκε ως επί το πλείστον δυσμενώς. Αρκετοί σχολιαστές του τον κατηγόρησαν ότι δεν είναι πραγματικός αναρχικός, όπως παράδειγμα η Perkins, ο Frankfurt , o Sterba  και ο Horton. Ένα άλλο σημείο στο οποίο επικεντρώθηκαν οι σχολιαστές του ήταν η ανεπαρκής κατά την άποψή τους υπεράσπιση της ομόφωνης άμεσης δημοκρατίας, ανάμεσά τους οι Sanders και Reiman. Άλλοι, επίσης, θεώρησαν ασύμβατο τον ισχυρισμό ότι το δίκαιο κράτος είναι «*λογικά αδύνατο*», κάτι που θεωρήθηκε εμμονή στην ηθική αυτονομία εις βάρος άλλων αρετών, ανάμεσά τους οι Beauchamp and Witkowski και ο Pritchard

## Μεταφράσεις στα ελληνικά
* *Προς υπεράσπιση του Αναρχισμού*. Μετάφραση: Παναγιώτης Καλαμαράς, Αθήνα: Ελευθεριακή Κουλτούρα, 2000.

## Παραπομπές


## Επιπλέον Μελέτη
* 
* 

## Εξωτερικοί σύνδεσμοι
* «In Defense of Anarchism» από  Digital Text International
* «In Defense of Anarchism» PDF έκδοση, από Invisible Molotov
* «Doing without a ruler: in defence of anarchism» - 3 Μάϊου 2008 ραδιοφωνική συνέντευξη με τον Βολφ

Κατηγορία:Αναρχικά βιβλία
Κατηγορία:Βιβλία φιλοσοφίας
Ακεσίνης

thumb|right|300px|Ο ποταμός Ακεσίνης μαζί με το παλιό γεφύρι Τσουντ

Ο **Ακεσίνης** ή **Τσενάμπ** είναι ένας σημαντικός ποταμός της Ινδίας και του Πακιστάν. Σχηματίζεται στα άνω Ιμαλάια στης Περιοχή Lahaul και Spiti της Ινδίας και αποτελεί έναν από τους Πέντε ποταμούς του Παντζάμπ (Πενταποταμία). Έχει μήκος 960 χιλιόμετρα. Τα ύδατα του Ακεσίνη κατανέμονται αποκλειστικά στο Πακιστάν υπό τους όρους της συνθήκης των υδάτων του Ινδού.

Το 325 π.Χ. ο Μέγας Αλέξανδρος ίδρυσε στη συμβολή του Ακεσίνη και του Ινδού την Αλεξάνδρεια του Ινδού, στην οποία εγκαταστάθηκαν κυρίως Θράκες από το στρατό του.

## Παραπομπές


## Εξωτερικοί σύνδεσμοι
* 
* 

Κατηγορία:Ποταμοί της Ινδίας
Κατηγορία:Ποταμοί του Πακιστάν
Προγραμματισμός βιντεοπαιχνιδιών

μικρογραφία|Προγραμματισμός το ηλεκτρονικού παιχνιδιού Flight Gear
Ο **[[Προγραμματισμός]] Ηλεκτρονικών Παιχνιδιών**, ένα υποσύνολο της ανάπτυξης παιχνιδιών, είναι η ανάπτυξη λογισμικού των βιντεοπαιχνιδιών. Ο προγραμματισμός παιχνιδιών απαιτεί ουσιώδεις ικανότητες στη μηχανική λογισμικού καθώς και εξειδίκευση σε έναν ή περισσότερους από τους ακόλουθους τομείς, που επικαλύπτονται σε μεγάλο βαθμό για να δημιουργηθεί : προσομοίωση, γραφικά υπολογιστή, τεχνητή νοημοσύνη, φυσική, προγραμματισμό ήχου και εισαγωγή. Για μαζικά διαδικτυακά παιχνίδια πολλών παικτών, χρησιμοποιούνται συχνά επιπρόσθετοι τομείς, όπως ο προγραμματισμός δικτύου και προγραμματισμό βάσεων δεδομένων. Αν και συχνά ασχολούνται οι επαγγελματίες προγραμματιστές παιχνιδιών, πολλοί αρχάριοι μπορούν να προγραμματίσουν παιχνίδια ως χόμπι.

## Διαδικασία ανάπτυξης

Η επαγγελματική ανάπτυξη παιχνιδιών συνήθως ξεκινά με το σχεδιασμό παιχνιδιών, η οποία έχει πολλές πιθανές καταβολές. Ενίοτε η διαδικασία ανάπτυξης παιχνιδιών ξεκινά χωρίς σαφή σχεδιασμό, αλλά ως μια σειρά πειραμάτων. Για παράδειγμα, ο σχεδιαστής παιχνιδιών Will Wright ξεκίνησε την ανάπτυξη του The Sims παίρνοντας προγραμματιστές να πειραματιστούν με πολλές ιδέες.

## Πρωτότυπα
Οι προγραμματιστές συχνά απαιτείται να παραγάγουν πρωτότυπες ιδέες και χαρακτηριστικά του παιχνιδιού. Ένα μεγάλο μέρος των πρωτοτύπων μπορεί να λάβει χώρα κατά τη διάρκεια της προ-παραγωγής, πριν ολοκληρωθεί το έγγραφο σχεδίασης, και μπορεί να βοηθήσει στον καθορισμό των χαρακτηριστικών που ο σχεδιαστής ορίζει.

Τα πρωτότυπα αναπτύσσονται γρήγορα με ελάχιστο χρόνο για αρχικό σχεδιασμό και ως επί το πλείστον λειτουργούν ως απόδειξη της ιδέας ή για να δοκιμάσουν ιδέες. Δεν αναμένεται να λειτουργούν άψογα, αλλά αναπτύσσονται για να δοκιμάσουν νέες και μερικές φορές εξωτικές ιδέες.

## Ανάπτυξη παιχνιδιού

Αν και η κύρια δουλειά του προγραμματιστή δεν είναι να σχεδιάσει το παιχνίδι, συχνά συμβάλλουν και άλλοι στον σχεδιασμό, όπως οι σχεδιαστές. Ο σχεδιαστής παιχνιδιών θα ζητήσει πληροφορίες τόσο από τον παραγωγό όσο και από τον καλλιτέχνη και τον προγραμματιστή για ιδέες και στρατηγικές για τον σχεδιασμό του παιχνιδιού. Συχνά συμβάλλουν άτομα, όπως οι κειμενογράφοι, άλλοι προγραμματιστές και καλλιτέχνες. Οι προγραμματιστές συχνά ακολουθούν το έγγραφο σχεδιασμού του παιχνιδιού. Καθώς η ανάπτυξη του παιχνιδιού συνεχίζεται, το έγγραφο σχεδίασης αλλάζει όσο ανακαλύπτονται νέες δυνατότητες και περιορισμοί στον προγραμματισμό.

Μερικά δημοφιλή στους gamers και δωρεάν προγράμματα προγραμματισμού ηλεκτρονικών παιχνιδιών είναι το GameMaker, το ΑGS και το Unity.

## Παραπομπές


Κατηγορία:Προγραμματισμός
Κατηγορία:Ανάπτυξη βιντεοπαιχνιδιού